iapp/iapp_wiki_qa_squad huggingface dataset:
ฌ็อง มักซีมีเลียง ลามาร์ก

ฌ็อง มักซีมีเลียง ลามาร์ก (ฝรั่งเศส: Jean Maximilien Lamarque; ค.ศ. 1770 – ค.ศ. 1832) นิยมเรียกอย่างลำลองว่า นายพลลามาร์ก เป็นผู้บัญชาการทหารชาวฝรั่งเศส ยศพลโท (général de division) ในสมัยสงครามนโปเลียนและในภายหลังได้รับเลือกตั้งเป็นสมาชิกรัฐสภา นายพลลามาร์กเป็นหนึ่งในผู้นำคนสำคัญของกองทัพภายใต้จักรพรรดินโปเลียนที่ 1 และได้รับการยกย่องอย่างมากจากคือการยึดครองกาปรีจากการปกครองของอังกฤษ รวมทั้งความพ่ายแพ้ของเขาแก่กองกำลังฝ่ายนิยมกษัตริย์ที่จังหวัดว็องเดเมื่อปี ค.ศ. 1815 ชัยชนะของเขาได้รับการชื่นชมอย่างมากโดยจักรพรรดินโปเลียนที่ 1 ว่าเขาเป็นคนที่ "สร้างปาฏิหาริย์ และเหนือความคาดหวังอยู่เสมอ"

ภายหลังจากการฟื้นฟูราชวงศ์บูร์บง นายพลลามาร์กก็ได้กลายมาเป็นฝั่งตรงข้ามทันทีในยุคของการกลับมาของการปกครองระบบเก่า (Ancien Régime) และต่อมาในการปฏิวัติโค่นล้มราชวงศ์บูร์บงอีกครั้งในปี ค.ศ. 1830 เขาก็ได้ถูกแต่งตั้งเป็นผู้บัญชาการกองกำลังเพื่อเฝ้าระวังผู้นิยมราชวงศ์บูร์บง ที่เรียกตัวเองว่า "เหล่าผู้สืบสิทธิโดยนิติธรรม"(légitimistes) อันเป็นฝ่ายตรงข้ามกับราชวงศ์ออร์เลอ็อง


ต่อมาในยุคของการปกครองแบบประชาธิปไตยอันมีพระมหากษัตริย์เป็นประมุข (July Monarchy) เขาเป็นผู้นำฝ่ายซ้าย (เสรีนิยม) หนึ่งในผู้สนับสนุนพระเจ้าหลุยส์-ฟิลิปป์ที่ 1ให้ขึ้นครองราชย์ ซึ่งในภายหลังก็เป็นอีกหนึ่งเรื่องที่ถูกวิพากษ์วิจารณ์อย่างมาก เนื่องจากการปกครองแบบใหม่นี้ก็ยังไม่ได้ช่วยเรื่องสิทธิมนุษยชน และความมีเสรีภาพของพรรคการเมือง เขายังเป็นอีกผู้หนึ่งที่สนับสนุนการให้เอกราชของโปแลนด์และอิตาลีในขณะนั้น นายพลลามาร์กยังเป็นนักเขียนที่มีความคิดแนวเสรีนิยมคนหนึ่งในสมัยนั้น แนวความคิดต่างๆ ของนายพลลามาร์กทำให้เขาเป็นหนึ่งในบุคคลสำคัญในฝรั่งเศส การถึงแก่อสัญกรรมของเขาเป็นตัวแปรสำคัญที่กระตุ้นการกบฎของประชนชาวปารีสในเดือนมิถุนายน (June Rebellion) ปี ค.ศ. 1832 ซึ่งเป็นที่มาของฉากและบทประพันธ์เรื่องเลมีเซราบล์ (Les Misérables) ของวิกตอร์ อูโก

คำถาม: ฌ็อง มักซีมีเลียง ลามาร์กได้รับคำชมจากโดยจักรพรรดินโปเลียนที่ 1 ว่าอย่างไร
คำตอบ: สร้างปาฏิหาริย์ และเหนือความคาดหวังอยู่เสมอ
ธนญชัย ศรศรีวิชัย

ธนญชัย เริ่มต้นอาชีพจากการเป็นกราฟิก ดีไซเนอร์ ที่บริษัท สามหน่อ จำกัด ก่อนที่จะมาเริ่มต้นการทำงานเป็นผู้กำกับภาพยนตร์โฆษณาครั้งแรกที่ บริษัท ฟีโนมีน่า จำกัด โดยมีผลงานให้กับบริษัทและหน่วยงานต่างๆอาทิ เยสโล่ เพจเจจ ฟอร์ดคิงคอง สมูทอี เบบี้ เฟซ โฟม เซียงเพียงอิ๊ว กรุงเทพประกันภัย สสส. ฯลฯ

สไตล์โฆษณาที่โดดเด่นของธนญชัยคือ โทนสีโฆษณาแบบตุ่นๆ นักแสดงที่ไม่ได้มีหน้าตาดี แต่นำชาวบ้านธรรมดาเป็นนักแสดง และเสียงพากย์แกมประชดที่เขาเป็นผู้ให้เสียงเอง ซึ่งวงการโฆษณาโลกถือเป็นแนวทางใหม่ และทำให้เกิดโฆษณาที่นำแนวทางนี้ไปใช้ทั้งในและต่างประเทศเป็นจำนวนมาก[1] คว

จากแนวทางนี้เองทำให้ธนญชัยได้รับรางวัลจากการกำกับโฆษณา โดยเฉพาะรางวัลสิงโตเมืองคานส์ (Cannes Lion) ซึ่งถือเป็นรางวัลสูงสุดด้านโฆษณาของโลก ธนญชัยได้รับรางวัลระดับทองคำ (Gold Lions) มาเป็นเวลา 5-6 ปีติดต่อกัน จนได้รับการยอมรับว่าเป็นผู้กำกับโฆษณาอันดับต้นๆ ของโลก กระนั้นเขาก็ไม่ได้ขึ้นรับรางวัลเองเลย แม้บางปีเขาจะไปร่วมงานก็ตาม

คำถาม: ธนญชัย ศรศรีวิชัยได้รับรางวัลอะไรที่ทำให้มีชื่อเสียง
คำตอบ: Gold Lions
การเข้าเมืองกับอาชญากรรม

การเข้าเมืองกับอาชญากรรมหมายความถึงความสัมพันธ์ที่รับรู้หรือเป็นจริงระหว่างอาชญากรรมกับการเข้าเมือง เอกสารข้อมูลวิชาการให้ข้อค้นพบคละกันสำหรับความสัมพันธ์ระหว่างการเข้าเมืองและอาชญากรรมทั่วโลก การนำเสนอเกินของผู้เข้าเมืองในระบบยุติธรรมทางอาญาของหลายประเทศอาจเป็นเนื่องจากปัจจัยทางสังคมเศรษฐกิจ การจำคุกสำหรับโทษการย้ายถิ่น และการเลือกปฏิบัติทางเชื้อชาติโดยตำรวจและระบบยุติธรรม การวิจัยเสนอว่าบุคคลมีแนวโน้มประเมินความสัมพันธ์ระหว่างการเข้าเมืองและอาชญากรรมสูงเกินจริงการวิจัยเชิงประจักษ์จำนวนมากเรื่องความสัมพันธ์เชิงเหตุระหว่างการเข้าเมืองกับอาชญากรรมมีข้อจำกัดเนื่องจากมีเครื่องมือสำหรับกำหนดเหตุภาพอ่อน[1] นักเศรษฐศาสตร์ผู้หนึ่งเขียนในปี 2557 ว่า "แม้มีงานวิจัยหลายฉบับซึ่งบันทึกสหสัมพันธ์ต่าง ๆ ระหว่างผู้เข้าเมืองกับอาชญากรรมสำหรับหลายประเทศและระยะเวลา แต่ส่วนใหญ่มิได้จัดการกับปัญหาเหตุภาพอย่างจริงจัง"[2] ปัญหาเหตุภาพส่วนใหญ่เกี่ยวข้องกับตำแหน่งของผู้เข้าเมืองเป็นแบบภายใน (endogenous) หมายความว่า ผู้เข้าเมืองมักอยู่ในพื้นที่ขาดแคลนซึ่งมีอาชญากรรมสูงกว่า (เพราะไม่สามารถอาศัยอยู่ในพื้นที่ค่าครองชีพแพงกว่าได้) หรือเพราะมีแนวโน้มอยู่ในพื้นที่ที่มีประชากรผู้อยู่อาศัยซึ่งมีภูมิหลังชาติพันธุ์เดียวกันจำนวนมาก[3] เอกสารข้อมูลจำนวนเพิ่มขึ้นที่อาศัยเครื่องมือที่เข้มข้นให้ข้อค้นพบที่คละกัน[3][4][5][6][7][8][9][10] นักเศรษฐศาสตร์ผู้หนึ่งอธิบายเอกสารข้อมูลที่มีอยู่ในปี 2557 ว่า "การวิจัยสำหรับสหรัฐส่วนมากบ่งชี้ว่าถ้ามีสนธิการใด สนธิการนี้เป็นลบ... ขณะที่ผลสำหรับทวีปยุโรปคละกันสำหรับอาชญากรรมทรัพย์สินแต่ไม่พบสนธิการสำหรับอาชญากรรมรุนแรง"[3] นักเศรษฐศาสตร์อีกผู้หนึ่งเขียนในปี 2557 อธิบายว่า ""หลักฐานที่ยึดการศึกษาเชิงประจักษ์ของหลายประเทศบ่งชี้ว่าไม่มีความเชื่อมโยงเชิงเดียวระหว่างการเข้าเมืองกับอาชญากรรม แต่การทำให้สถานภาพของผู้เข้าเมืองถูกต้องตามกฎหมายมีผลเป็นประโยชน์ต่ออัตราอาชญากรรม"[2] บทปฏิทัศน์ปี 2552 ของเอกสารข้อมูลที่เน้นการศึกษาล่าสุดคุณภาพสูงจากสหรัฐพบว่า การเข้าเมืองโดยทั่วไปมิได้เพิ่มอาชญากรรม อันที่จริง มักกลับลดเสียด้วยซ้ำ

คำถาม: บทปฏิทัศน์ปี 2552 ของเอกสารข้อมูลที่เน้นการศึกษาล่าสุดคุณภาพสูงจากสหรัฐพบว่า การเข้าเมืองโดยทั่วไปเพิ่มขึ้นหรือลดลง
คำตอบ: มิได้เพิ่มอาชญากรรม
กระบวนการก่อตัวใหม่

กระบวนการก่อตัวใหม่ (อังกฤษ: Diagenesis) ในความหมายเชิงธรณีวิทยาและสมุทรศาสตร์ คือกระบวนการการเปลี่ยนแปลงทางกายภาพ, ทางเคมีหรือทางชีวภาพในระดับตะกอน ตั้งแต่ที่เริ่มมีการทับถมของตะกอนไปจนถึงหลังจากที่ตะกอนจับตัวกลายเป็นหิน ซึ่งไม่เกี่ยวข้องกับการ alteration หรือการแปรสภาพของหิน เนื่องจากการแปรสภาพมีความเกี่ยวข้องกับความดันและอุณหภูมิซึ่งจะส่งผลให้เกิดการเปลี่ยนแปลงในระดับแร่องค์ประกอบและเนื้อหิน

หลังจากเกิดกระบวนการการทับถมของตะกอนแล้ว ตะกอนได้ถูกแรงกดอัดแน่นกลายเป็นชั้นหินตะกอน เม็ดตะกอนซึ่งอาจรวมไปถึงเศษหินแตก ซากบรรพชีวินที่อยู่ในชั้นหินอาจถูกแทนที่ด้วยแร่อื่นๆและจะถูกเชื่อมประสานด้วย matrix ทำให้ช่องว่างหรือความเป็นรูพรุนของตะกอนลดลงซึ่งอยู่ในขั้นตอนของกระบวนการก่อตัวใหม่ การศึกษากระบวนการก่อตัวใหม่ ของหินนั้น ทำให้เข้าใจถึงกระบวนการทางเทคโทนิคส์ หรือวัฏจักรของของไหลที่เกี่ยวข้องกับชั้นหินนั้นๆ ซึ่งจะสามารถนำไปใช้ประโยชน์ในด้านการสำรวจหาแหล่งแร่หรือแหล่งปิโตรเลียมได้

คำถาม: การศึกษากระบวนการก่อตัวใหม่นำมาใช้ประโยชน์อะไร
คำตอบ: สามารถนำไปใช้ประโยชน์ในด้านการสำรวจหาแหล่งแร่หรือแหล่งปิโตรเลียมได้
ราชวงศ์ชิง

ราชวงศ์ชิง (พ.ศ. 2187 - 2455) (ภาษาแมนจู: Daicing gurun.png daicing gurun; ภาษาจีน:清朝 ; พินอิน: qīng cháo ชิงเฉา ; ) หรือบางครั้งเรียกว่า ราชวงศ์แมนจู ปกครองแผ่นดินจีนต่อจากราชวงศ์หมิง และถือเป็นราชวงศ์สุดท้ายของประเทศจีน ตั้งแต่ พ.ศ. 2187 ถึง พ.ศ. 2455

ราชวงศ์ชิงไม่ได้ก่อตั้งโดยชาวฮั่นซึ่งเป็นชนส่วนใหญ่ของประเทศจีน แต่เป็นชาวแมนจูซึ่งอาศัยอยู่ในเขตแมนจูเรีย ทางตะวันออกเฉียงเหนือของสาธารณรัฐประชาชนจีนในปัจจุบัน ในสมัยนั้น ชาวแมนจูเป็นเพียงชนกลุ่มน้อยเร่ร่อนทางตะวันออกเฉียงเหนือของจีน ซึ่งยังไม่มีคนรู้จักมากนั้น ในช่วงที่ราชวงศ์หมิงของชาวจีนฮั่นอยู่ในสภาพอ่อนแอ เกิดจลาจลและการเมืองไร้เสถียรภาพ

ราชวงศ์ชิงนั้นได้ก่อตั้งโดยชนเผ่าหนู่เจิน โดยตระกูลอ้ายซินเจว๋หลัวเป็นผู้นำ ตั้งอยู่ในดินแดนแมนจูเรีย ในปลายศตวรรษที่สิบหก นู่เอ๋อร์ฮาชื่อ ผู้นำเผ่าหนู่เจินได้แข็งข้อไม่ยอมขึ้นกับราชวงศ์หมิงและได้เริ่มจัดตั้งกองทัพแปดกองธงขึ้น ซึ่งเป็นกองทัพที่รวมเผ่าต่าง ๆ เข้าด้วยกัน อันได้แก่ ชาวหนู่เจิน, ชาวจีนฮั่นและ ชาวมองโกล นู่เอ๋อร์ฮาชื่อ ได้รวมเผ่าหนู่เจินเป็นปึกแผ่นและเปลี่ยนชื่อเป็น แมนจู นู่เอ๋อร์ฮาชื่อ ถือได้ว่าเป็นผู้นำชาวแมนจูคนแรกที่ได้ถือโอกาสรวบรวมกำลังพล ในปี พ.ศ. 2179 หฺวัง ไถจี๋ โอรสของนู่เอ๋อร์ฮาชื่อ ได้นำกองทัพขับไล่กองทัพราชวงศ์หมิงออกจากคาบสมุทรเหลียวตง และก่อตั้งราชวงศ์ใหม่ ชื่อว่า ราชวงศ์ชิง

คำถาม: ราชวงศ์ชิงปกครองแผ่นดินต่อจากราชวงศ์อะไร
คำตอบ: ปกครองแผ่นดินจีนต่อจากราชวงศ์หมิง
อินเตอร์สเตต 70

อินเตอร์สเตต 70 (อังกฤษ: Interstate 70 หรือ I-70) เป็นทางหลวงอินเตอร์สเตตสายหลักในสหรัฐอเมริกาที่มีเส้นทางจากอินเตอร์สเตต 15 ใกล้กับโคฟฟอร์ต รัฐยูทาห์ ไปจนถึงอินเตอร์สเตต 695 ใกล้กับบอลทิมอร์ รัฐแมริแลนด์ อินเตอร์สเตต 70 มีเส้นทางไปตามทางหลวงสหรัฐหมายเลข 40 ทางตะวันออกของเทือกเขาร็อกกี แต่ทางตะวันตกของเทือกเขา เส้นทางของอินเตอร์สเตต 70 มาจากถนนหลายสาย อินเตอร์สเตตผ่านเข้าเมืองและวิ่งนอกเมืองใหญ่หลายแห่ง ได้แก่ เดนเวอร์ แคนซัสซิตี เซนต์หลุยส์ อินเดียแนโพลิส โคลัมบัส พิตต์สเบิร์ก และบอลทิมอร์

คำถาม: อินเตอร์สเตต 70 คืออะไร
คำตอบ: เป็นทางหลวงอินเตอร์สเตตสายหลักในสหรัฐอเมริกา
ปืนคาบศิลา

ปืนคาบศิลา (อังกฤษ: musket) เป็นปืนที่ใช้ดินปืน(ดิน"แรงดันต่ำ")ตำกรอกทางปากกระบอกปืน จากนั้นรอง"หมอน"นุ่น หรือผ้า แล้วใส่หัวกระสุนทรงกลม ปิดด้วยหมอนอีกชั้น ปืนชนิดนี้เมื่อบรรจุกระสุนไว้ต้องถือตั้งตรงตลอด ไม่งั้นกระสุนอาจไหลออกจากปากลำกล้อง เวลาจะยิงต้องใช้ หิน"คาบศิลา"(หินไฟ-Flint) ตอกกระทบโลหะ หรือกระทบกันเอง (มักทำเป็น คอนกติดหินไฟ ผงกด้วยสปริง) เพื่อจุดดินขับในถ้วยที่โคนปืน ให้ไฟแล่บติดดินขับ วิ่งเข้าไปทางรูที่ท้ายลำกล้อง แล้วจึงเกิดการลุกไหม้ในดินปืน ระเบิดกระสุนออกไป ปืนชนิดนี้เป็นต้นแบบของปืนไรเฟิลในปัจจุบันด้วย ไม่มีผู้ทราบว่าใครประดิษฐ์ขึ้น แต่ว่าในเอกสารทางการทหารของจีนได้มีการกล่าวถึงอาวุธชนิดหนึ่งเรียกว่า "หั่วหลงจิง (火龙经)" ในช่วงปลายคริสต์ศตวรรษที่ 14 ในแรกเริ่มปืนคาบศิลาไค้มีการออกแบบให้ใช้กับทหารราบเท่านั้น และได้มีการปรับปรุงขึ้นในคริสต์ศตวรรษที่ 19 ซึ่งเป็นช่วงการปฏิวัติอุตสาหกรรม เช่นมีเกลียวในลำกล้อง การมีกล้องเล็ง มีกระสุนปลายแหลมซี่งแต่เดิมนั้นเป็นลูกกลมๆ และในช่วงปลายศตวรรษที่ 19 ก็มีการประดิษฐ์ปืนชนิดที่บรรจุกระสุนทางท้ายรังเพลิงปืนซึ่งแต่เดิมนั้นบรรจุกระสุนทางปากลำกล้องเข้ามาแทนที่

คำถาม: ปืนคาบศิลาเป็นต้นแบบของปืนอะไรในปัจจุบัน
คำตอบ: ปืนไรเฟิล
โปรเอชดี

โปรเอชดี (ProHD) เป็นเอชดีวีแบบหนึ่ง (HDV หรือ High Definition Video : วิดีโอความคมชัดสูง) รูปแบบหนึ่งของเจวีซี (JVC) ซึ่งจะให้อัตราภาพเคลื่อนไหว 24 เฟรมต่อวินาที ในรูปแบบโปรเกรสซีฟสแกน (24p)

โปรเอชดีนั้นเป็นการขยายจากโหมดบันทึก 480p และ 720p ของเอชดีวี โดยเพิ่มการสนับสนุนสำหรับการบันทึก (โปรเกรสซีฟสแกน 24 เฟรมต่อวินาที) โปรเอชดีไม่ได้เพิ่ม 24p สำหรับโหมด 1080i ของเอชดีวี แม้ว่าภาคเครื่องบันทึกของอุปกรณ์เอชดีวีบางแบบจะสามารถแปลงอินพุท 1080/24p เป็น 1080i/60i ที่บันทึกได้โดยไม่สูญเสียข้อมูลก็ตาม

ความพยายามที่จะทำให้ดูเหมือนฟิล์มจากภาพวิดีโอ หรือจะทำให้เอาต์พุตเป็นภาพยนตร์ดิจิตอล หรือฟิล์มนั้น โหมด 24p นับว่ามีข้อดีอย่างมหาศาลยิ่งกว่าโหมดอินเตอร์เลซของเอชดีวี ทั้งนี้ก็เนื่องจากการลดดีอินเตอร์เลซ และอินเวิร์สเทเลซีนของ 24p ในขั้นตอนการผลิต ซึ่งปกติจะต้องนำภาพวิดีโอแบบอินเตอร์เลซเข้าสู่สภาพ 24p

นอกจากการเพิ่มโหมด 24p แล้ว โปรเอชดียังคงใช้การบีบอัดและรูปแบบกระแสบิตอย่างเดียวกันกับเอชดีวีทุกอย่าง

เปรียบเทียบ 720p กับ 1080i
จากการวัดประเมินผลหลายๆ ครั้ง พบว่า 720p ให้ความละเอียดแนวตั้งที่รับได้สูงกว่าในโหมด 1080i ทั้งนี้ขึ้นกับเนื้อหาของภาพวิดีโอนั้นด้วย หากไม่มีการเคลื่อนไหว ภาพจากสัญญาณ 1080i จะให้รายละเอียดแนวตั้งหยุดนิ่งที่สูงกว่า แต่ในภาพที่มีการเคลื่อนไหวสูง จะปรากฏสัญญาณรบกวนอินเตอร์เลซที่เกิดจากรายละเอียดของสัญญาณ 1080i

คำถาม: โปรเอชดี (ProHD) สามารถทำให้อัตราภาพเคลื่อนไหวได้กี่เฟรมต่อวินาที
คำตอบ: 24 เฟรมต่อวินาที
อับดุล ราฮิม บากรี

ดาตุก หัจญี อับดุล ราฮิม บิน บากรี (Jawi: عبدالرحيم بن بكري; เกิดเมื่อวันที่ 11 เมษายน ค.ศ. 1961) เป็นนักการเมืองชาวมาเลเซีย เป็นสมาชิกสภาผู้แทนราษฎรจากประเทศมาเลเซีย สังกัดอัมโน (UMONO) ก่อนที่ภายหลังจะลาออกจากอัมโน เพื่อมาเป็นผู้แทนราษฎรอิสระ

อับดุล ราฮิม บิน บากรี ได้รับการเลือกตั้งเป็นผู้แทนราษฎรตั้งแต่ปี ค.ศ. 2004 และในปี ค.ศ. 2008 ได้รับการเลือกให้เป็นรองรัฐมนตรีในนามพรรคแนวร่วมแห่งชาติ (BN) จนถึงปี ค.ศ. 2018 ในเดือนเมษายน ค.ศ. 2008 บากรีได้รับการเลือกให้เป็นรัฐมนตรีช่วยว่าการกระทรวงการต่างประเทศ[4] ได้รับเลือกให้เป็นรัฐมนตรีช่วยว่าการกระทรวงคมนาคม ในเดือนเมษายน ค.ศ. 2009[5] และรัฐมนตรีช่วยว่าการกระทรวงกลาโหม ภายหลังการเลือกตั้งทั่วไปในประเทศมาเลเซีย ค.ศ. 2013

คำถาม: อับดุล ราฮิม บากรีเกิดเมื่อไหร่
คำตอบ: 11 เมษายน ค.ศ. 1961
หม่อมราชวงศ์สดศรี ปันยารชุน

หม่อมราชวงศ์สดศรี ปันยารชุน มีนามเดิมว่า หม่อมราชวงศ์สดศรีสุริยา จักรพันธุ์[1] เป็นธิดาของพลโท หม่อมเจ้าคัสตาวัส จักรพันธุ์ พระโอรสในพระเจ้าวรวงศ์เธอ กรมหมื่นอนุวัตรจาตุรนต์ กับ หม่อมหวน จักรพันธุ์ ณ อยุธยา และหม่อมเจ้าทิตยาทรงกลด รพีพัฒน์พระธิดาพระองค์ที่ 11 ในพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์ กับ หม่อมอ่อน รพีพัฒน์ ณ อยุธยา มีพีน้องร่วมพระบิดาและพระมารดาเดียวกัน คือ

หม่อมราชวงศ์กทลี สุนทรสิงคาล สมรสกับ พันตำรวจเอกวสิฐ สุนทรสิงคาล
หม่อมราชวงศ์ตราจักร จักรพันธุ์ สมรสกับ อรวรรณ จักรพันธุ์ ณ อยุธยา (ตันตยาวนารถ)
หม่อมราชวงศ์สดศรี ปันยารชุน เป็นลื่อในพระบาทสมเด็จพระจอมเกล้าเจ้าอยู่หัว รัชกาลที่ 4 เป็นพระปนัดดาในสมเด็จพระเจ้าบรมวงศ์เธอ เจ้าฟ้าจาตุรนรัศมี กรมพระจักรพรรดิพงษ์ และเป็นพระนัดดาในพระเจ้าวรวงศ์เธอ พระองค์เจ้าออศคาร์นุทิศ กรมหมื่นอนุวัตรจาตุรนต์

หม่อมราชวงศ์สดศรี ปันยารชุน สมรสกับอานันท์ ปันยารชุน มีธิดา 2 คน คือ

นันดา ไกรฤกษ์ (สมรสกับ ไกรทิพย์ ไกรฤกษ์ บุตร นายพูนเพิ่ม ไกรฤกษ์ อดีตเลขาธิการสำนักพระราชวัง)
ดารณี เจริญรัชต์ภาคย์ (สมรสกับ ชัชวิน เจริญรัชต์ภาคย์ บุตร ศ.น.อ.ดร.เจริญ เจริญรัชต์ภาคย์ อดีตปลัดกระทรวงคมนาคม ร.น. และ ท่านผู้หญิงสมศรี เจริญรัชต์ภาคย์)

คำถาม: หม่อมราชวงศ์สดศรี ปันยารชุน มีนามเดิมว่า
คำตอบ: หม่อมราชวงศ์สดศรีสุริยา จักรพันธุ์
ชาร์ล หลุยส์ อาลฟงส์ ลาฟว์ร็อง

ชาร์ล หลุยส์ อาลฟงส์ ลาฟว์ร็อง (ฝรั่งเศส: Charles Louis Alphonse Laveran; 18 มิถุนายน ค.ศ. 1845 – 18 พฤษภาคม ค.ศ. 1922) เป็นแพทย์ชาวฝรั่งเศส ผู้ได้รับรางวัลโนเบลสาขาสรีรวิทยาหรือการแพทย์ในปี ค.ศ. 1907

ในปี ค.ศ. 1880 ขณะที่ลาฟว์ร็องทำงานในโรงพยาบาลทหารในคอนสแตนติน แอลจีเรีย เขาได้ค้นพบว่าสาเหตุของมาลาเรียคือเชื้อโพรโตซัวหลังจากสังเกตปรสิตในสเมียร์เลือดที่ได้จากผู้ป่วยที่เสียชีวิตจากโรคมาลาเรีย การค้นพบดังกล่าวเป็นครั้งแรกที่แสดงให้เห็นว่าโพรโตซัวสามารถก่อโรคได้ หลังจากนั้นลาฟว์ร็องได้ทำงานเกี่ยวกับโรคทริพาโนโซม โดยเฉพาะอย่างยิ่งโรคเหงาหลับ (sleeping sickness)  จากงานการค้นพบโรคจากเชื้อโพรโตซัวดังกล่าวทำให้เขาได้รับรางวัลโนเบลสาขาสรีรวิทยาหรือการแพทย์ในปี ค.ศ. 1907

ศพของชาร์ล หลุยส์ อาลฟงส์ ลาฟว์ร็องได้รับการฝังที่สุสานมงปาร์นัส (Cimetière du Montparnasse) ในกรุงปารีส

คำถาม: ชาร์ล หลุยส์ อาลฟงส์ ลาฟว์ร็องได้รับรางวัลโนเบลสาขาสรีรวิทยาหรือการแพทย์จากอะไร
คำตอบ: การค้นพบโรคจากเชื้อโพรโตซัว
อัมบั้ม คิงไซส์

ซิลลี่ ฟูลส์ ได้เว้นการออกอัลบั้มไปราว 2 ปี ก่อนที่จะมีออกอัลบั้ม คิงไซส์ (King Size) ออกมาในปี พ.ศ. 2547 ซึ่งเพลงดังในอัลบั้มนี้ก็ได้แก่ "แล้วแต่แป๊ะ" "หนึ่งเดียวของฉัน" "คนที่ฆ่าฉัน" "ไม่หวั่นแม้วันมามาก" และ "น้ำลาย"

คำถาม: อัมบั้ม คิงไซร์ ออกในปีอะไร
คำตอบ: พ.ศ. 2547
ท่าอากาศยานนานาชาติสุลต่านฮาซานุดดิน

ท่าอากาศยานนานาชาติสุลต่านฮาซานุดดิน (อินโดนีเซีย: Bandar Udara Internasional Sultan Hasanuddin) (IATA: UPG, ICAO: WAAA) เป็นสนามบินในเมืองมากัซซาร์ ประเทศอินโดนีเซีย ห่างจากตัวเมืองมากัซซาร์ไปประมาณ 20 กิโลเมตร (12 ไมล์) ให้บริการโดย PT. Angkasa Pura I อาคารผู้โดยสารแห่งใหม่เปิดใช้งานวันที่ 20 สิงหาคม ค.ศ. 2008 ส่วนชื่อสนามบินมาจากสุลต่านฮาซานุดดิน สุลต่านแห่งโกวา ผู้ต่อสู้กับบริษัทอินเดียตะวันออกของเนเธอร์แลนด์ในคริสต์ทศวรรษ 1660

สนามบินอยู่ระหว่างเขตเมืองมากัซซาร์กับอำเภอมารซในจังหวัดซูลาเวซีใต้ ใช้เวลาเดินทาง 15-20 นาทีจากเมืองมากัซซาร์

คำถาม: ท่าอากาศยานนานาชาติสุลต่านฮาซานุดดินเปิดให้ใช้งานเมื่อไหร่
คำตอบ: 20 สิงหาคม ค.ศ. 2008
กระซู่

กระซู่, แรดสุมาตรา หรือ แรดขน[5] (อังกฤษ: Sumatran Rhinoceros[6]; ชื่อวิทยาศาสตร์: Dicerorhinus sumatrensis) เป็นสัตว์เลี้ยงลูกด้วยนมในอันดับสัตว์กีบคี่จำพวกแรด กระซู่เป็นแรดที่มีขนาดเล็กที่สุดในโลก และเป็นแรดเพียงชนิดเดียวที่อยู่ในสกุล Dicerorhinus ที่ยังคงดำรงเผ่าพันธุ์ มาจนถึงปัจจุบัน มีลักษณะเด่นคือมี นอ 2 นอ เหมือนแรดแอฟริกา โดยนอจะไม่ตั้งยาวขึ้นมาเหมือนแรดชวา นอหน้าใหญ่กว่านอหลัง โดยทั่วไปยาว 15-25 ซม. ลำตัวมีขนหยาบและยาวปกคลุม เมื่อโตเต็มที่สูง 120–145 ซม. จรดหัวไหล่ ยาว 250 ซม. และมีน้ำหนัก 500-800 กก.

กระซู่อาศัยอยู่ในป่าดิบชื้น ป่าพรุ และ ป่าเมฆในประเทศอินเดีย ภูฏาน บังกลาเทศ พม่า ลาว ไทย มาเลเซีย อินโดนีเซีย และจีน โดยเฉพาะอย่างยิ่งในมณฑลเสฉวน[7][8] ปัจจุบัน กระซู่ถูกคุกคามจนอยู่ในขั้นวิกฤติ เหลือสังคมประชากรเพียงหกแหล่งในป่า มีสี่แหล่งในสุมาตรา หนึ่งแหล่งในบอร์เนียว และอีกหนึ่งแหล่งในมาเลเซียตะวันตก จำนวนกระซู่ในปัจจุบันยากที่จะประมาณการได้เพราะเป็นสัตว์สันโดษที่มีพิสัยกระจัดกระจายเป็นวงกว้าง แต่คาดว่าเหลืออยู่ไม่ถึง 100 ตัว สาเหตุอันดับแรกของการลดลงของจำนวนประชากรคือการล่าเอานอซึ่งมีค่ามากในการแพทย์แผนจีน ขายได้ถึง 30,000 ดอลลาร์สหรัฐต่อกิโลกรัมในตลาดมืด[9] นอกจากนี้ยังถูกคุกคามถิ่นอาศัยจากอุตสาหกรรมป่าไม้และเกษตรกรรม
กระซู่เป็นสัตว์สันโดษมักอยู่เพียงลำพังตัวเดียวยกเว้นช่วงจับคู่ผสมพันธุ์และเลี้ยงดูลูกอ่อน กระซู่เป็นแรดที่เปล่งเสียงร้องมากที่สุดการสื่อสารของกระซู่ยังรวมถึงการทำร่องรอยด้วยเท้า บิดงอไม้หนุ่มเป็นรูปแบบต่าง ๆ และการถ่ายมูลและละอองเยี่ยว 
มีการศึกษาในกระซู่มากกว่าแรดชวาซึ่งเป็นสัตว์สันโดษเหมือนกัน เพราะโปรแกรมที่นำกระซู่ 40 ตัวมาสู่กรงเลี้ยงที่มีเป้าหมายเพื่ออนุรักษ์สปีชีส์นี้ไว้ ในตอนแรกโปรแกรมนี้ถือว่าประสบความล้มเหลว มีกระซู่ตายจำนวนมากและไม่มีการให้กำเนิดลูกกระซู่เลยเกือบ 20 ปี การสูญเสียกระซู่ในโปรแกรมมากกว่าการสูญเสียกระซู่ในป่าเสียอีก

คำถาม: ลักษณะนิสัยของกระซู๋ เป็นแบบใด
คำตอบ: กระซู่เป็นสัตว์สันโดษมักอยู่เพียงลำพังตัวเดียวยกเว้นช่วงจับคู่ผสมพันธุ์และเลี้ยงดูลูกอ่อน
เครื่องพิมพ์

เครื่องพิมพ์เป็นอุปกรณ์ต่อพ่วงที่จะผลิตข้อความหรือกราฟิกของเอกสารที่เก็บไว้ในรูปแบบอิเล็กทรอนิกส์ออกมาในสื่อทางกายภาพเช่นกระดาษหรือแผ่นใส

เครื่องพิมพ์ส่วนมากเป็นอุปกรณ์ต่อพ่วงกับคอมพิวเตอร์ทั่วไป และเชื่อมต่อด้วยสายเคเบิลเครื่องพิมพ์หรือในเครื่องพิมพ์รุ่นใหม่จะเป็นสายยูเอสบี เครื่องพิมพ์บางชนิดที่เรียกกันว่าเครื่องพิมพ์เครือข่าย(Network Printer) อินเตอร์เฟซที่ใช้มักจะเป็นแลนไร้สายและ/หรืออีเทอร์เน็ต

คำถาม: เครื่องพิมพ์เครือข่ายแตกต่างจากเครื่องพิมพ์ธรรมดาอย่างไร
คำตอบ: อินเตอร์เฟซที่ใช้มักจะเป็นแลนไร้สายและ/หรืออีเทอร์เน็ต
เดอะชูการ์คิวส์

เดอะชูการ์คิวส์ (อังกฤษ: The Sugarcubes) เป็นวงอัลเทอร์เนทีฟร็อกจากไอซ์แลนด์นักร้องนำของวงซึ่งก็คือ ปีเยิร์ก ก่อตัวขึ้นในปี 1986 และแยกวงในปี 1992 พวกเขาได้รับเสียงวิจารณ์ชื่นชมและความเป็นที่นิยมในระดับสากล

สมาชิกตามลำดับ
Björk Guðmundsdóttir (ร้อง, keyboards)
Einar Örn Benediktsson (ร้อง ทรัมเป็ต)
Sigtryggur Baldursson (กลอง)
Þór Eldon (กีตาร์)
Bragi Ólafsson (เบส)
Margrét (Magga) Örnólfsdóttir (คีย์บอร์ด) - 1989+.
Einar Melax (คีย์บอร์ด) - 1987-89 ถูกแทนที่ด้วย Margrét Örnólfsdóttir.

Vinyl and CD boxes
1989 - 12.11 (One Little Indian Records)
1989 - 7.8 (One Little Indian Records)
1989 - CD.6 (One Little Indian Records)
2006 - The Complete Studio albums box - 3x CD repacked box with three main English language studio albums. Released to celebrate 20th Anniversary reunion concert (One Little Indian Records)

คำถาม: เดอะชูการ์คิวส์คือวงอะไร
คำตอบ: วงอัลเทอร์เนทีฟร็อกจากไอซ์แลนด์นักร้องนำของวงซึ่งก็คือ ปีเยิร์ก
เจ้าหญิงอิวะ

เจ้าหญิงอิวะ (ญี่ปุ่น: Princess Iwa โรมาจิ: Iwa no hime mikoto; สิ้นพระชนม์ ค.ศ. 347) รู้จักกันในพระนาม จักรพรรดินีอิวะ (ญี่ปุ่น: Empress Iwa โรมาจิ: Iwa no hime Kōgō) กวีและจักรพรรดินีของ จักรพรรดินินโตะกุ จักรพรรดิลำดับที่ 16 ของญี่ปุ่นและพระนางยังเป็นพระราชมารดาของจักรพรรดิถึง 3 พระองค์คือ จักรพรรดิริชู จักรพรรดิลำดับที่ 17, จักรพรรดิฮันเซ จักรพรรดิลำดับที่ 18 และ จักรพรรดิอิงเงียว จักรพรรดิลำดับที่ 19 โดยเจ้าหญิงอิวะนั้นสืบสายพระโลหิตจาก จักรพรรดิโคเง็ง จักรพรรดิลำดับที่ 8

คำถาม: เจ้าหญิงอิวะ สิ้นพระชนม์ ค.ศ.ใด
คำตอบ: 347
สุลักษณ์ ศิวรักษ์

สุลักษณ์ ศิวรักษ์ (เกิด 27 มีนาคม พ.ศ. 2476) เจ้าของนามปากกา ส. ศิวรักษ์ เป็นนักเขียน นักวิชาการอิสระ และ ศาสตราจารย์อาคันตุกะชาวไทย[2] เป็นที่รู้จักทั่วไปจนได้รับสมญานามว่า ปัญญาชนสยาม[3] มีชื่อเสียงอย่างมากในการวิจารณ์อย่างไม่เกรงใจใคร ไม่เกรงอำนาจผู้ใด จนได้รับ รางวัลอัลเทอเนทีฟโนเบล (Alternative Nobel) หรือ "รางวัลสัมมาอาชีวะ" ในปี พ.ศ. 2538[4][5] สุลักษณ์ ยังได้รับรางวัลศรีบูรพาจากสมาคมนักเขียนแห่งประเทศไทยในปีเดียวกันอีกด้วย มีผลงานการเขียนมากมายครอบคลุมหลายด้าน เช่นพุทธศาสนา สังคม การเมือง รูปแบบการปกครอง เป็นต้น โดยมีหนังสืออัตชีวประวัติของตนเองชื่อว่า ช่วงแห่งชีวิต[6]เขาเปิดเผยว่าเขาโดนคดีหมิ่นพระบรมเดชานุภาพหลายครั้ง[7] ชื่อเสียงในการวิจารณ์อย่างไม่เกรงใจใคร ไม่เกรงอำนาจผู้ใดของเขาถูกวิพากษ์จิตารณ์อย่างหนักเมื่อเขาเลือกที่จะยื่นถวายฎีกาต่อสมเด็จพระเจ้าอยู่หัวมหาวชิราลงกรณ บดินทรเทพยวรางกูร ให้ทรงพระราชทานอภัยโทษ เขายังกล่าวแสดงความชื่นชมสมเด็จพระเจ้าอยู่หัวและกล่าวว่าหากไม่ได้รับพระบารมีปกเกล้าเขาคงต้องจำคุกอย่างแน่นอน[8]

คำถาม: นามปากกาส. ศิวรักษ์เป็นนามปากกาของใคร
คำตอบ: สุลักษณ์ ศิวรักษ์
หม้อข้าวหม้อแกงลิง

ลักษณะทางพฤกษศาสตร์
Nepenthes spathulata เป็นไม้เลื้อยไต่ ลำต้นยาวได้ถึง 5 ม. เส้นผ่าศูนย์กลาง 8 มม. ปล้องยาว 15 ซม. เป็นทรงกระบอกหรือสี่เหยี่นมขนมเปียกปูนเมื่อตัดขวาง[1]

ใบไร้ก้าน-กึ่งมีก้านใบ แผ่นใบคล้ายแผ่นหนังรูปช้อน ยาว 30 ซม. กว้าง 10 ซม. และค่อยๆสอบเรียวไปทางฐานใบ ปลายมล เรียวแหลมสั้นๆ หรือ เว้าตื้น มีสามถึงห้าเส้นใบตามยาวในแต่ละฝั่งของเส้นกลางใบ เส้นใบแบบขนนกไม่เด่นชัด สายดิ่งยาว 20 ซม. เป็นแบบกึ่งแบบก้นปิด[1]


N. adrianii ดั้งเดิมที่ค้นพบโดย แอดเรียน ยูซูฟ (Adrian Yusuf) ในปี ค.ศ. 2004
หม้อใบกระจุกและหม้อล่างทรงรูปไข่ในส่วนล่างหนึ่งถึงสองในสามส่วน ส่วนบนเป็นทรงกระบอกแคบ N. spathulata อาจเป็นหม้อข้าวหม้อแกงลิงที่มีหม้อใหญ่ที่สุดในสุมาตรา ด้วยขนาดที่สูง 30 ซม. กว้าง 10 ซม. มีปีกตะเข็บ 1 คู่ (กว้าง ≤25 มม.) อยู่ด้านหน้าของหม้อ มีต่อมปกคลุมที่ผิวภายในบริเวณทรงรูปไข่ ปากกลม เอียงยาวไปทางคอ เพอริสโตมแคบในด้านหน้า (กว้าง ≤5 มม.) ก่อนที่จะแผ่กว้างไปด้านหลัง (กว้าง ≤25 มม.) และบานออกในด้านข้างคล้ายหอยแครง ซึ่งเป็นลักษณะที่ผิดแปลกออกไป ขอบด้านในของเพอริสโตมเป็นเส้นมีฟันสั้นแยกกัน ฝาเป็นรูปไข่-รูปหัวใจเล็กน้อย ไม่มีรยางค์ มีเดือยกิ่งที่ฐานฝา ยาว 10 มม.[1]

หม้อบนพบเห็นไม่บ่อยนัก เป็นทรงรูปไข่แคบในหนึ่งในสี่ หรือ หนึ่งในสามของด้านล่าง ด้านบนเป็นทรงกระบอกแคบ มีขนาดเล็กกว่าหม้อล่างมาก สูง 15 ซม. กว้าง 3ซม. ปากเกือบกลมไม่เฉียงยาวไปทางคอ เพียงเฉียงเล็กน้อย เพอริสโตมบาง (กว้าง ≤7 มม.) เป็นคลื่นที่ขอบ เป็นสันแทนที่ตำแหน่งของปีก ลักษณะอื่นๆคล้ายกับหม้อล่าง[1]

Nepenthes spathulata มีช่อดอกแบบช่อกระจะ ก้านช่อดอกยาว 5 ซม. แกนกลางยาว 15 ซม. ในช่อดอกเพศเมียจะสั้นกว่า ก้านดอกย่อยยาว 10 มม. มีใบประดับย่อยรูปเส้นด้าย กลีบเลี้ยงรูปไข่กลับ ยาว 4 มม.[1]

ช่อดอกมีขนสั้นปกคลุมหนาแน่น หม้อเมื่อยังเล็กจะปกคลุมด้วยขนสั้นแต่จะร่วงไปหมดเมื่อโตเต็มที่ ลำต้น แผ่นใบ สายดิ่ง ไม่มีขน[1]

ลำต้น แผ่นใบมีสีเขียว หม้อล่างมีสีเขียวสว่าง เพอริสโตมสีม่วงเข้ม จนถึงสีทองแดงข่อนไปทางเหลือง เพอริสโตมสีแดงสว่าง[1]

คำถาม: หม้อข้าวหม้อแกงลิง พันธุ์ N. adrianii นั้นมีลักษณะเป็นอย่างไร
คำตอบ: หม้อใบกระจุกและหม้อล่างทรงรูปไข่ในส่วนล่างหนึ่งถึงสองในสามส่วน ส่วนบนเป็นทรงกระบอกแคบ
รายชื่อแหล่งมรดกโลกในประเทศโตโก

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศโตโกทั้งสิ้น 1 แหล่ง

คำถาม: ประเทศโตโกขึ้นทะเบียนแหล่งมรดกโลกของประเทศโตโกกี่แหล่ง
คำตอบ: 1 แหล่ง
บูมเมอแรง (อัลบั้มแฮนสัน)

บูมเมอแรง (อังกฤษ: Boomerang) เป็นอัลบั้มเพลงชุดแรกของศิลปินแนวป็อปร็อกอเมริกัน วงแฮนสัน ออกจำหน่ายปี ค.ศ. 1995 ออกโดยไม่มีสังกัด โดยเงินทุนของบิดาของศิลปินกลุ่มนี้ อัลบั้มชุดนี้มีเพลง "More Than Anything" ที่ต่อมาบรรจุไว้ในอัลบั้มแสดงสดชุด Live from Albertane ส่วนเพลง "Lonely Boy" มีการใช้แซมเพิลเพลง "I'll Be There" ของวงเดอะแจ็กสันไฟฟ์

คำถาม: บูมเมอแรง (อัลบั้มแฮนสัน)เป็นเพลงแนวไหน
คำตอบ: ป็อปร็อกอเมริกัน
ปฏิบัติการแมลลาร์ด

ปฏิบัติการแมลลาร์ด เป็นรหัสนามสำหรับปฏิบัติการของกองกำลังทหารโดดร่ม ซึ่งดำเนินการโดยกองทัพอังกฤษ เมื่อวันที่ 6 มิถุนายน ค.ศ. 1944 เป็นส่วนหนึ่งของการยกพลขึ้นบกที่นอร์ม็องดีในช่วงสงครามโลกครั้งที่สอง

ภารกิจของเป้าหมายคือการร่อนลงจอดด้วยเครื่องร่อนของกองพลน้อยทหารร่อนลงทางอากาศที่ 6 (6th Airlanding Brigade) และทหารกองพลเพื่อการเสริมกำลังแก่กองพลทหารโดดร่มที่ 6 ของอังกฤษบนปีกซ้ายของการบุกครองชายหาดของอังกฤษ การใช้สองพื้นที่การยกพลขึ้นบก หนึ่งไปยังทางด้านตะวันตกของคลองก็องและอื่นๆเพื่อไปยังทางด้านตะวันออกของแม่น้ำ Orne, แมลลาร์ดเป็นปฏิบัติการการโดดร่มที่สามที่มีความเกี่ยวข้องกับหน่วยของกองพลบนดีเดย์ อย่างแรก ปฏิบัติการเดดสติก ได้เข้ายึดครองที่ได้เป็นที่รู้จักกันคือสะพานเปกาซัสและเฮอร์ซา ตามมาด้วยปฏิบัติการทอนกา การโดดร่มลงพื้นของกองพลทั้งสองของกองพลน้อยทหารโดดร่มใกล้กับก็องไปยังตะวันออก

แมลลาร์ดได้ประสบความสำเร็จกับการร่อนลงจอดด้วยเครื่องร่อนจำนวน 246 ลำจาก 256 ลำที่ถูกลากด้วยเครื่องบินรบจากกลุ่มที่ 38 และ 40 แห่งกองทัพอากาศหลวง ได้ร่อนลงจอดบนพื้นที่ลงจอดได้อย่างปลอดภัย[1] การลงจอดครั้งนี้ได้รวมถึงรถถังเททราร์ค (Tetrarch tanks)คันแรกที่ได้ถูกส่งให้เข้าสู่สนามรบโดยทางอากาศ

คำถาม: ภารกิจเป้าหมายของปฏิบัติการคืออะไร
คำตอบ: ภารกิจของเป้าหมายคือการร่อนลงจอดด้วยเครื่องร่อนของกองพลน้อยทหารร่อนลงทางอากาศที่ 6
ศิริ สิริโยธิน

พลตรีศิริ สิริโยธิน เกิดเมื่อวันที่ 5 สิงหาคม พ.ศ. 2458 สำเร็จการศึกษา จากโรงเรียนนายร้อยพระจุลจอมเกล้า และ ได้รับปริญญาสังคมศาสตร์ดุษฎีบัณฑิตกิตติมศักดิ์ จากมหาวิทยาลัยมหิดล[1] สมรสกับคุณหญิงอำไพ ศิริโยธิน

พลตรีศิริ สิริโยธิน เสียชีวิตเมื่อวันที่ 31 กรกฎาคม พ.ศ. 2522 สิริอายุรวม 63 ปี

คำถาม: พลตรีศิริ สิริโยธิน สิริอายุรวมเท่าไหร่
คำตอบ: สิริอายุรวม 63 ปี